BSC-LT/ACAData huggingface dataset:
[ca] Al llarg de la dècada compresa entre els anys 2001 i 2011 es produeixen grans canvis a la societat i a les ciutats espanyoles: s'assisteix a l'auge i caiguda d'una gran bombolla immobiliària, la composició per país d'origen es transforma a causa d'uns anys de forta immigració internacional, i se segueix produint un important desenvolupament de la suburbanització en les grans urbs. Han afectat aquestes transformacions a la tradicionalment estable distribució socioterritorial de la població? L'anàlisi substantiva de la segregació necessita d'un bon detall territorial, ja que es produeix en grans metròpolis compostes per nombrosos nuclis, que són densos, compactes i heterogenis. Els resultats posen de relleu l'existència d'una polarització específica, basada en la fragmentació dels espais més desafavorits. Només des d'una escala geogràfica detallada es podrà avaluar l'impacte de les polítiques d'intervenció urbana en la fragmentació. Al costat de les mètriques clàssiques de la segregació, s'utilitzen les possibilitats dels indicadors locals d'autocorrelació espacial (LISA) per retre compte dels canvis en la distribució socioterritorial de les regions metropolitanes de Barcelona i Madrid durant el període 2001-2011. Els grups poblacionals que s'han considerat inclouen diferents eixos de jerarquització: categories ocupacionals (directius, tècnics i professionals o treballadors qualificats); país de naixement; formació universitària, i grandària de l'habitatge.

[en] Over the decade 2001 to 2011, major changes occurred in Spanish society and cities: the rise and fall of a large real estate market, population transformations following years of large-scale international immigration and the strong development of suburbanization. Have these transformations affected the traditionally stable socio-territorial distribution of the population? The 2011 census, key to a quantitative response, uses a large sample instead of a universal approach. This is not an issue problem for aggregate data, but does pose a problem for a detailed territorial analysis. A substantive analysis of segregation requires such territorial detail because it occurs in large metropolitan areas composed of numerous dense, compact and heterogeneous nuclei. Our results highlight a specific type of polarization based on the fragmentation of disadvantaged spaces. Only at this detailed scale can we obtain a basis for evaluating the impact of urban intervention policies on fragmentation. In addition to the classical segregation metrics, local spatial autocorrelation indicators (LISA) allow us explain changes in the socio-territorial distribution of the metropolitan regions of Barcelona and Madrid during the period 2001-2011. We analyze four population groups that serve as a basis to establish hierarchical relations of inequality: occupational categories (managers and technicians and professionals or skilled workers), country of birth, higher education, and size of residence.
[ca] La protecció de dades s'ha tornat un tema molt important i discutit durant els últims anys degut a que, cada vegada més, s'utilitzen serveis a internet per gestionar aspectes de la nostra vida, com pot ser accés al nostre banc. Però al utilitzar tants serveis dels quals no es poden compartir les credencials sens presenta una disjuntiva, o utilitzar una sola contrasenya complicada o apuntar les credencials a algun lloc. És d'aquest problema que sorgeix la necessitat d'una aplicació que gestioni les credencials d'un usuari, però per descomptat ha de fer aquesta gestió de manera segura. El projecte consisteix en la creació d'una aplicació per cobrir aquesta necessitat, afegint funcionalitats per millorar l'experiència d'usuari com reproduir àudio si es vol compartir una credencial específica, aquesta funcionalitat està orientada per a persones que no poden mirar actualment el telefón o tenen una discapacitat que s'ho impedeix.

[en] Data protection has become a very important and discussed topic in recent years because, increasingly, internet services are being used to manage aspects of our lives, such as access to our bank. But using that many services whose credentials cannot be shared with others presents a dilemma, using a single complicated password or writing down the credentials somewhere. It is from this problem that the need arises for an application that manages a user's credentials, but of course you have to do this management securely. The project explained below consists of creating an application to meet this need, adding features to improve the user experience having the option to play audio if you want to share a specific credential, this feature is designed for people who can not currently look at the phone or have a disability that prevents him to do so.
[ca] Les aventures i vivències de l'antiquari Francesc Guiu i Gabalda han passat pràcticament desapercebudes fins als nostres dies, malgrat haver capitalitzat una intensa labor com a marxant d'art a finals del segle XIX. El 1890, no només va dur a terme la més rellevant subhasta d'art antic i modern espanyol a Nova York, sinó que també va mantenir unes estretes relacions amb personatges de la noblesa, com la baronessa de Rothschild, els ducs de Santoña i, especialment, el duc de Peñaranda i el duc de Medinaceli, amb els quals va dur a terme un memorable viatge al voltant del món el 1907.La seva activitat també va anar acompanyada de la polèmica, especialment pel comerç fraudulent de les obres anomenades pseudogòtiques i renaixentistes elaborades per l'hàbil marfilista valencià Francisco Pallás, que van tenir el seu màxim exponent en la denominada Arqueta de Cristòfol Colom. Aquest punt ens portarà a aprofundir en l'esdevenir de les col·leccions espanyoles que es van subhastar a Nova York a finals del segle XIX protagonitzades per Ignacio León i Escosura, José Bensusan, el duc de Dúrcal i el mateix Francesc Guiu, la qual cosa ens permetrà descobrir els secrets i les fabulacions que van tenir lloc en el mercat d'art entre Espanya i els Estats Units, territori propici per a tota mena d'oportunistes, especuladors i intrusos.

[en] The adventures and experiences of the antique dealer Francesc Guiu i Gabalda have gone virtually unnoticed until now, despite the fact that he capitalized on his intense work as an art dealer at the end of the nineteenth century. In 1890, he not only held the most important auction of ancient and modern Spanish art in New York, but also maintained close relations with well-known members of the nobility such as the Baroness de Rothschild, the Dukes of Santoña, and especially with the Duke of Peñaranda and the Duke of Medinaceli, with whom he made a memorable journey around the world in 1907. However, his professional activity was not without controversy, especially due to the fraudulent trading of the so-called pseudo-Gothic and pseudo-Renaissance works produced by the skillful ivory carver from Valencia, Francisco Pallás, which would have their greatest exponent in what is known as the Casket of Christopher Columbus. This point leads us to explore the future of Spanish collections that were auctioned in New York at the end of the nineteenth century by Ignacio León and Escosura, José Bensusan, the Duke of Dúrcal and Francesc Guiu himself, allowing us to discover the ins and outs and fabulations that surrounded the art market between Spain and the United States; a fertile territory for all types of opportunists, speculators and carpetbaggers.
[ca] Les cançons no sols juguen un important paper al llarg de la vida de les persones, sinó que també en l'ensenyament de l'anglès com a llengua estrangera al llarg dels anys. Aquest treball final de Màster té com a objectiu analitzar els efectes que té incorporar cançons, a l'hora de parlar sobre la salut mental, en la motivació dels estudiants i les percepcions d'aquests en una classe de speaking de primer de Batxillerat dirigida a la competència emocional. Per a poder dur a terme la recerca, s'han analitzat la implementació de dues sessions diferents: una primera sessió on no hi havia música i una última sessió on s'analitzaven i gaudien les cançons. Aquest estudi està enfocat a analitzar i comparar la motivació dels estudiants i les seves percepcions de totes dues sessions amb la intenció de provar i justificar d'una forma pràctica allò que altres investigadors ja han afirmat: les cançons poden tenir múltiples beneficis en l'ensenyament de l'anglès com a llengua estrangera. Els participants en aquest estudi van mostrar una major motivació en la sessió musical segons els resultats obtinguts de l'escala de qualificació descriptiva creada per analitzar aquesta. A més, aquests participants també van percebre aquesta millora en la seva motivació segons els qüestionaris contestats.

[en] Not only do songs play a pivotal role throughout people's lives, but also in the EFL classrooms for a myriad of years. This master's dissertation aims to analyze the effects on students' engagement and perceptions when songs are incorporated to discuss mental health in first-Baccalaureate EFL speaking lessons addressing emotional competence. In order to conduct the research, the implementation of two different lessons, the former one without songs and the latter one with songs, were analyzed. This study focused on analyzing and comparing students' engagement and perceptions in both lessons to prove and justify in a practical way what researchers have previously claimed: songs can have multiple benefits in the EFL classroom. Participants in this study were more engaged in the musical lesson according to the descriptive rating scale created for this research, as well as the participants also perceived that higher engagement as can be observed in their questionnaires after the sessions attended.
[ca] Les empreses per tenir èxit s'han de diferenciar i per diferenciar-se han de tenir uns valors i unes característiques que cap altra més té en el mercat en el que es posicionen. El conjunt d'aquests elements i valors que conté l'empresa formen part de la seva identitat. Moltes vegades, la identitat està lligada al concepte de territorialitat, és a dir, als valors del territori en el qual actua l'empresa. El treball es centra en trobar quins són els valors, les característiques i els elements de les identitats catalana i barcelonesa, que són les que conté l'empresa analitzada Moritz. L'objectiu de l'estudi és investigar com la companyia ho comunica als seus públics a través de les xarxes socials. L'anàlisi es divideix en dues parts: qualitatiu, mitjançant les entrevistes en profunditat als sociòlegs i experts en comunicació, i quantitatiu, a través del contingut de les xarxes socials i les enquestes al públic.

[en] Businesses to succeed have to differentiate themselves and to do such thing they have to posses certain values and characteristics that no other company has, at the market it is located. All these elements and values that the company has form its identity. Often, the identity is linked to the concept of territoriality or, in other words, to the territory in which the company operates. The work focuses on finding the values and characteristics of Catalan and Barcelona identities, which are part of the brewery Moritz that is analysed. The aim of the study is to investigate how the company communicates to its audiences through social networks. The analysis is divided in both parts: qualitative, based in depth interviews to sociologists and experts in communication, and quantitative, with the content published on company's social networks and surveys to the audience.
[ca] Actualment, les interfícies multitàctils estan guanyant popularitat, tant entre els usuaris com entre els desenvolupadors i fabricants. En aquest projecte s'estudien les interfícies multitàctils basades en visió per computador: el seu funcionament, la seva construcció i la implementació del software que permet la interacció amb més d'un dit simultàniament. En la memòria es presenta aquest estudi, com s'ha construït una taula i els resultats que s'han obtingut amb ella.

[en] Currently, multitouch interfaces are gaining popularity, both among users and between the developers and manufacturers. This project focuses on multitouch interfaces based on computer vision: their performance, construction and deployment of software that allows interaction with more than one finger simultaneously. In this study report is presented how a table has been constructed and the results that have been obtained with it.
[ca] Al llarg dels anys, han sorgit diverses teories com la hipòtesi d'Entrada, Interacció i Sortida per comprendre millor el desenvolupament del llenguatge. Inspirat per aquestes hipòtesis, es va desenvolupar un mètode innovador anomenat Interacció entre Iguals (II) per ajudar en el procés d'adquisició. Per això, aquesta tesi il·lustra els beneficis i l'eficàcia de II i es centra en la producció d'episodis relacionats amb el llenguatge lèxic per a l'adquisició de vocabulari en el context de l'anglès com a segona llengua/llengua estrangera (ASL/ALE). A més, presenta una recopilació de tasques basades en el lèxic, ja que poden ser útils per ampliar el lèxic mental dels estudiants d'ASL/ALE.

[en] Over the years, various theories such as the Input, Interaction and Output Hypothesis have emerged to further comprehend language development. Inspired by these hypotheses, an innovative approach known as Peer Interaction (PI) was developed to aid in the acquisition process. Because of this, this dissertation illustrates the benefits and effectiveness of this PI and focuses on the production of Lexical Language Related Episodes for the acquisition of vocabulary in the context of English as a Second/Foreign Language (ESL/EFL). Furthermore, it presents a compilation of lexically-based tasks since they may be useful to widen ESL/EFL learners' mental lexicon.
[ca] Aquest Treball de Fi de Grau (TFG) tracta sobre la didàctica del temps històric en l'educació primària, enfocant-se en les dificultats que tenen els infants per comprendre aquest concepte i proposant mètodes innovadors per a la seva ensenyança. L'objectiu principal és comprendre la importància del temps en l'etapa de l'educació primària i verificar els coneixements dels alumnes sobre els operadors temporals per ajustar les propostes d'intervenció. També es busca investigar la didàctica del temps històric en les Ciències Socials i proporcionar eines i recursos als docents per treballar aquest concepte des d'un context proper als estudiants.

[en] This Bachelor's Thesis addresses the teaching of historical time in primary education, focusing on the difficulties children have in understanding this concept and proposing innovative methods for its instruction. The main objective is to understand the importance of time in the primary education stage and to assess students' knowledge of temporal operators to adjust intervention proposals. It also aims to investigate the didactics of historical time in Social Sciences and provide teachers with tools and resources to work on this concept in a context close to the students.
[ca] Un estudi experimental dut a terme a Sant Cugat del Vallès i a Rubí, coordinat per científics de la UAB, ha avaluat l'eficiència de tres estratègies complementàries -evitar l'aigua estancada, utilitzar insecticides per eliminar larves i adults, i netejar els terrenys d'escombraries- en la reducció de la població de mosquit tigre (Aedes albopictus). Provinent de l'Àsia, és el primer insecte amb capacitat de transmetre malalties tropicals com el dengue o la febre groga a Espanya. La recerca està basada en el recompte d'ous a petites trampes experimentals i els investigadors han observat per primer cop com el seu nombre ha disminuït significativament a les àrees d'intervenció en aplicar les mesures.

[en] An experimental research carried out in Sant Cugat del Vallès and Rubí, coordinated by researchers from UAB, assessed the efficacy of a combination of three complementary strategies -avoid having stagnant water, using insecticides to eliminate larvae and adults, and removing rubbish- to reduce the population of tiger mosquitoes (Aedes albopictus). Originary from Asia, it is the first insect capable of transmitting tropical diseases such as dengue or yellow fever in Spain. The research is based on monitoring eggs found in small experimental traps and researchers observed, for the first time ever, that the number of eggs diminished significantly in the areas of intervention after applying the measures.
[ca] La classificació de l'arxiu particular del geògraf Gonçal de Reparaz Rodríguez ha permès accedir a un millor coneixement d'aquest autor. A través dels seus documents, aquest article dibuixa un breu relat de la seva vida mostrant aspectes i fets poc coneguts i revelant el paper de la seva esposa, Carmen Ruiz, i del seu fill, Gonçal de Reparaz Ruiz.

[en] Personal archives of geographer Gonzalo de Reparaz have been classified in order to achieve a better knowledge of the author. This article provides a brief narration of his life, based on documents from his Archives, thus revealing little known aspects and events of his life as well as the role of his wife, Carmen Ruiz, and their son, Gonzalo de Reparaz Ruiz.
[ca] En català, totes les obstruents en posición final són sordes. Tot i així, aquestes obstruents assimilaran la sonoritat del so que les segueixi. Aquest procés s'anomena Assimilació Regressiva de la Sonoritat (ARS). Aquest procés no existeix en anglès. Aquest TFG té l'objectiu d'estudiar seqüències de fricatives en posició final produïdes per catalans amb un alt nivel d'anglès, per investigar si l'ARS és un procés que es continua transferint a la segona llengua tot i l'alt nivell dels subjectes.

[en] In Catalan, all obstruents in final position are voiceless due to Final Obstruent Devoicing (FOD). However, final obstruents will adapt their voicing to the following sound. This process is called Regressive Voicing Assimilation (RVA). In English, neither of these processes take place. The present paper aims to study the production of final fricative +C/V sequences by advanced Catalan speakers of English in order to investigate if RVA is an L1-production strategy persisting in L2 advanced learners.
[ca] Per mitjà de la col·laboració entre el Zoo de Barcelona i la Universitat Autònoma de Barcelona, es realitza un estudi sobre el metabolisme i flux energètic i de materials del sistema La Granja. El Zoo només disposa de dades globals del conjunt de les seves instal·lacions, per això aquest estudi se centra en l'anàlisi dels vectors elèctric, gas i hídric, així com dels fluxos d'aliments i residus, i les emissions de CO2eq. L'estudi es divideix en els subsistemes Estables, Hort, Parc infantil, Jardí i Restaurant. Finalment, s'obté una demanda d'electricitat de 223.044 kWh, una demanda de gas de 6.648 kWh, una demanda hídrica de 9.569 m3, un flux d'aliments de 41.502 kg, un flux de residus de 95.775 kg i unes emissions de 128.960 kg CO2eq. Aquestes dades permeten plantejar actuacions de millora per avançar cap a un sistema més eficient que l'actual i amb la mínima dependència de recursos externs. Així, es redueix l'impacte que suposa el sistema, a partir de l'aplicació d'energies renovables, ecoeficiència, bones pràctiques...

[en] This study is about energy and material flows and metabolism of the system called La Granja. And it is realized by means of the collaboration between the Barcelona Zoo and the Autonomous University of Barcelona. The Zoo only owns global data of the amount of their installations, that is why this study is focused on the analysis of electric, gas and water vectors, as well as foods and residues flows and CO2eq emissions. The study is divided on the following subsystems: Stables, Orchard, Playground, Garden and Restaurant. After compiling all the data is shown that, the electricity demand is of 223.044 kWh, the gas demand is of 6.648 kWh, the water demand is of 9.569 m3, the food flow is of 41.502 kg, the residues flow is of 95.775 kg and the emissions are of 128.960 kg CO2eq. This data allows the setting of improvement actions in order to advance through a more efficient system than the current system with the minimum dependence on external resources. This way, the impact that involves the system is reduced, applying renewable energies, eco-efficiency, good practices...
[ca] Drosophila buzzatii i D. koepferae són dues espècies de mosques del vinagre que comparteixen distribució en zones àrides de Bolívia i del nord-oest d'Argentina. Aquestes dues espècies tenen la capacitat de produir híbrids al laboratori quan s'encreuen mascles de D. buzzatii i femelles de D. koepferae. Els científics de la UAB han observat que el genoma de les femelles híbrides va experimentar un augment de mida que podria ser explicat per la proliferació massiva de seqüències d'ADN mòbils.

[en] Drosophila buzzatii and D. koepferae are two fruit fly species coexisting in the arid zones of Bolivia and the Argentine Northwest. The two species are capable of producing hybrids in laboratory when D. buzzatii males are crossed with D. koepferae females. UAB scientists observed an increase of hybrid female genome size that could be due to the massive proliferation of mobile DNA sequences.
[ca] Laurence Viennot ha estat una investigora francesa pionera en la didàctica de la física, que ha tingut una gran influència al camp de la recerca en ensenyament de la física al nostre país. Arrel de la trista noticia de la seva mort el passat estiu, hem volgut fer un petit resum de les seves principals contribucions al camp de l'ensenyament i l'aprenentatge de la fisica. Concretament, destaquem tres idees clau que ens va deixar: (1) la contradicció entre el raonament de la física i el raonament espontani, (2) la crítica als rituals d'ensenyament poc eficaços, i (3) el paper de la comprensió de la física en el pensament crític.

[en] Laurence Viennot was a pioneering french researcher in physics education, who had a great influence in the reserach on teaching and learning physics in our country. Since the sad news of her passing away last summer, we wanted to make a short summary of her main contributions to the field of physics' education. Specifically, we highlight three key ideas that she left us: (1) the contradiction between reasoning in physics and the spontaneous reasoning, (2) the criticism of ineffective teaching rituals, and (3) the role of physics' understanding in teacher and students' critical thinking
[ca] Aquest treball s'enfoca en analitzar la problemàtica dels paradisos fiscals i les estratègies de prevenció del frau fiscal des d'una perspectiva jurídica. Es defineix el concepte de paradís fiscal i les principals característiques que ha de reunir per ser considerat com a tal, juntament amb el nou terme implementat pels diferents organismes. Alhora, es comparen les diferents llistes de paradisos fiscals elaborades per l'OCDE, la Unió Europea i Espanya, i s'analitza si aquestes llistes presenten similituds o divergències.

[en] This paper focuses on analysing the problem of tax havens and tax fraud prevention strategies from a legal perspective. It defines the concept of tax haven and the main characteristics that must be met in order to be considered as such, together with the new term implemented by the different organisations. It also compares the different lists of tax havens drawn up by the OECD, the European Union and Spain, and analyses whether these lists present similarities or divergences.